**Kuldīgas novada saistošo noteikumu Nr. \_\_/2025 “Par reklāmas, izkārtņu, priekšvēlēšanas aģitācijas materiālu un citu informatīvo materiālu izvietošanu publiskās vietās vai vietās, kas vērstas pret publisku vietu Kuldīgas novadā” paskaidrojuma raksts**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | Atbilstoši Ministru kabineta [30.10.2012.](https://likumi.lv/ta/id/333749-par-reklamas-un-citu-informativo-materialu-izvietosanu-publiskas-vietas-vai-vietas-kas-verstas-pret-publisku-vietu-kuldigas) noteikumiem Nr. 732 “Kārtība, kādā saņemama atļauja reklāmas izvietošanai publiskās vietās vai vietās, kas vērtas pret publisku vietu” 45. punktam, pašvaldība ir tiesīga noteikt saistošajos noteikumos kārtību, kādā veicama reklāmas vai reklāmas objektu izvietošanas uzraudzība un kontrole.Saistošie noteikumi nepieciešami, lai definētu reklāmas, reklāmas objekta, priekšvēlēšanas aģitācijas materiālu, izkārtņu izvietošanas pamatprincipus, ekspluatācijas un demontāžas nosacījumus un administratīvo atbildību.Saistošo noteikumu mērķis ir veidot harmoniski attīstītu Kuldīgas novada vidi, saglabāt Kuldīgas vecpilsētas kultūrvidi valsts aizsargājama kultūras pieminekļa teritorijā un tā aizsardzības zonā, saglabājamā kultūras pieminekļa substanci un neizjauc kultūrvēsturiskās vides koptēlu, un nodrošināt Kuldīgas novada raksturīgās arhitektūras un vides saglabāšanu.Saistošajos noteikumos lietotie termini un jēdzieni atbilst [Reklāmas likumā](https://likumi.lv/ta/id/163-reklamas-likums), [Priekšvēlēšanu aģitācijas likumā](https://likumi.lv/ta/id/253543-prieksvelesanu-agitacijas-likums) un Ministru kabineta 2012. gada 30. oktobra noteikumos Nr. 732 “[Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu](https://likumi.lv/ta/id/252464-kartiba-kada-sanemama-atlauja-reklamas-izvietosanai-publiskas-vietas-vai-vietas-kas-verstas-pret-publisku-vietu)” lietotajiem terminiem. |
| 2. Fiskālā ietekme uz pašvaldības budžetu | Ieņēmumu daļa nav precīzi aprēķināma, jo atkarīga no iekasētajiem nodevām un naudas sodiem,  izdevumi nav attiecināmi, kā arī nav paredzēta ietekme uz citām pozīcijām budžeta ieņēmumu vai izdevumu daļā.Saistošie noteikumi neparedz jaunu institūciju vai amata vietu izveidošanu pašvaldībā. |
| 3. Sociālā ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – Saistošie noteikumi palīdzēs veidot harmoniski attīstītu Kuldīgas novada vidi, saglabāt Kuldīgas vecpilsētas kultūrvidi valsts aizsargājama kultūras pieminekļa teritorijā un tā aizsardzības zonā un nodrošināt Kuldīgas novada raksturīgās arhitektūras un vides saglabāšanu, kultūras, sporta un izglītības pakalpojumu un piedāvājumu informācijas pieejamību.Ietekme uz uzņēmējdarbības vidi – Saistošo noteikumu tiesiskais regulējums attiecināms uz fiziskajām un juridiskajām personām, kuras vēlas izvietot reklāmu Kuldīgas novada administratīvajā teritorijā, un rada pienākumu reklāmas, afišas un sludinājumus izvietot saskaņā ar šiem Saistošajiem noteikumiem. Saistošo noteikumu tiesiskā regulējuma mērķgrupa ir personas, kas izvieto reklāmu vai reklāmas objektu, priekšvēlēšanas aģitācijas materiālus publiskā vietā vai vietā, kas vērsta pret publisku vietu.Ietekme uz konkurenci – Saistošie noteikumi pozitīvi ietekmē brīvu un godīgu konkurenci, nodrošina vienlīdzīgas iespējas pakalpojumu un preču reklāmai un informācijas paušanai attiecībā uz saistīto pakalpojumu un preču pieejamību. |
| 4. Ietekme uz administratīvām procedūrām un to izmaksām | Reklāmu izvietošanas saskaņošanu veic pašvaldības vides dizaineris un pašvaldības administratīvo teritoriju pārvalžu vadītāji un pašvaldības aģentūras “Kuldīgas Kultūras centrs” speciālists.Lēmumu par reklāmas izvietošanas atļauju izdod Kuldīgas novada būvvalde.Par Saistošo noteikumu neievērošanu fiziskas un juridiskas personas var tikt sauktas pie administratīvās atbildības.Kontrolēt Saistošo noteikumu izpildi un veikt administratīvā pārkāpuma procesu līdz administratīvā pārkāpuma lietas izskatīšanai ir tiesīgi Kuldīgas novada pašvaldības policijas amatpersonas un Kuldīgas novada būvvaldes būvinspektori.Administratīvā pārkāpuma lietu izskata Kuldīgas novada domes Administratīvā komisija, kuras lēmumu var pārsūdzēt rajona (pilsētas) tiesā.Saistošie noteikumi tiks nosūtīti izskatīšanai un atzinuma sniegšanai Vides aizsardzības un reģionālās attīstības ministrijai, tiks publicēti oficiālajā izdevumā “Latvijas Vēstnesis” un pašvaldības mājaslapā. |
| 5. Ietekme uz pašvaldības funkcijām un cilvēkresursiem | Papildu cilvēkresursu iesaiste Saistošo noteikumu īstenošanā netiek paredzēta, jaunas pašvaldības funkcijas netiek radītas, esošo institūciju kompetence netiek paplašināta. |
| 6. Informācija par izpildes nodrošināšanu | Saistošo noteikumu piemērošanas jautājumos persona var vērsties Kuldīgas novada būvvaldē.Saistošo noteikumu izpildes kontroli nodrošina Kuldīgas novada pašvaldības policija un Kuldīgas novada būvvalde, Kuldīgas novada būvvaldes būvinspektors, Administratīvā komisija. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošo noteikumu mērķis ir noteikt vienotus reklāmas un reklāmas objekta izvietošanas pamatprincipus, ekspluatācijas un demontāžas nosacījumus, nodevu un administratīvo atbildību. Pašvaldības rīcība ir atbilstoša pašvaldības funkcijām, tā nosaka iestāžu un amatpersonu rīcību, kā arī paredz kārtību, kādā iedzīvotājiem saņemt atbalstu izvirzīto prasību nodrošināšanai.Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs mērķa sasniegšanai, kā arī atbilst paskaidrojuma raksta 1. punktā minētajiem normatīvajiem aktiem. |
| 8. Izstrādes gaitā veiktās konsultācijas ar privātpersonām un institūcijām | Atbilstoši [Pašvaldību likuma](https://likumi.lv/ta/id/336956-pasvaldibu-likums) [46. panta](https://likumi.lv/ta/id/336956-pasvaldibu-likums#p46) trešajai daļai, lai informētu sabiedrību par projektu un dotu iespēju izteikt viedokli, saistošo noteikumu projekts tiks publicēts Kuldīgas novada pašvaldības oficiālajā tīmekļvietnē [*www.kuldigasnovads.lv*](http://www.kuldigasnovads.lv). Viedokļa izteikšanas termiņš noteikts 14 (četrpadsmit) dienas no publicēšanas dienas. |

Kuldīgas novada domes priekšsēdētāja  *I. Astaševska*